
ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΗΛΕΙΑΣ          

ΔΗΜΟΣ ΠΥΡΓΟΥ

ΑΥΤΟΤΕΛΕΣ ΓΡΑΦΕΙΟ

ΥΠΟΣΤΗΡΙΞΗΣ ΠΟΛΙΤΙΚΩΝ ΟΡΓΑΝΩΝ

ΔΗΜΟΤΙΚΟ ΣΥΜΒΟΥΛΙΟ

Α Π Ο Σ Π Α Σ Μ Α

    Από το πρακτικό της υπ’ αριθμ. 16ης (τακτικής) συνεδρίασης του Δημοτικού Συμβουλίου του Δήμου Πύργου.

Αριθμ. Αποφ.  257/2014
ΘΕΜΑ: Έγκριση της αναμόρφωσης του προϋπολογισμού του δήμου οικ. έτους 2014
    Στον Πύργο, σήμερα στις 6 του μηνός Αυγούστου, του έτους 2014, ημέρα Τετάρτη και ώρα 19.30 μ.μ. το Δημοτικό Συμβούλιο Πύργου συνήλθε σε τακτική δημόσια συνεδρίαση στην αίθουσα συνεδριάσεων του Λάτσειου Δημοτικού Μεγάρου, ύστερα από την με αριθμό πρωτ. 33966/1-8-2014 έγγραφη πρόσκληση του Προέδρου του κ. Ευσταθίου Καννή, που επιδόθηκε σε κάθε Δημοτικό Σύμβουλο χωριστά και στο Δήμαρχο, όπως προβλέπουν οι διατάξεις του άρθρου 67 του Ν. 3852/10 (ΦΕΚ Α΄87/7-6-2010) και δημοσιεύθηκε νόμιμα.

    Παρόντος και του Δημάρχου κ. Μάκη Παρασκευόπουλου, o Πρόεδρος κήρυξε την έναρξη της συνεδρίασης, αφού προηγουμένως διαπίστωσε νόμιμη απαρτία, δεδομένου ότι σε σύνολο 33 μελών βρέθηκαν παρόντα 24 και ονομαστικά οι κ.κ:

ΠΑΡΟΝΤΕΣ: 1. Καννής Ευστάθιος (Πρόεδρος Δημοτικού Συμβουλίου), 2. Παναγόπουλος Βασίλειος, 3. Αργυρόπουλος Ιωάννης του Γεωργίου, 4. Αριστειδόπουλος Χαράλαμπος, 5. Βαρελάς Ιωάννης, 6. Θεοδωρέλος – Χαρίτος Γεώργιος (Γραμματέας Δημοτικού Συμβουλίου), 7. Κωνσταντόπουλος Σπυρίδων, 8. Τζίνη Διονυσία, 9. Μπίρμπας Κων/νος,  10.  Ανδρικόπουλος  Ανδρέας, 11. Ανδρικόπουλος Φώτιος, 12. Μποσμής Κων/νος, 13. Ρωμαίος Στέφανος, 14 Ανδριόλας Γεώργιος, 15. Σεϊντής Βασίλειος, 16. Γεράνιος Κων/νος, 17. Αγγελακοπούλου Ανδριάνα (Αντιπρόεδρος Δημοτικού Συμβουλίου), 18. Μεσσαλάς Δημήτριος, 19. Γιάνναρος Χρήστος – Επικεφαλής της παράταξης «Λαϊκή Συσπείρωση», 20. Καραμπέτσος Αθανάσιος, 21. Αργυρόπουλος Ιωάννης του Παναγιώτη (ανεξάρτητος δημοτικός σύμβουλος), 22. Μικελόπουλος Γεώργιος (ανεξάρτητος δημοτικός σύμβουλος), 23. Μπελόκας Διονύσιος (ανεξάρτητος δημοτικός σύμβουλος), 24. Διαμαντόπουλος Κων/νος (ανεξάρτητος Δημοτικός Σύμβουλος).

ΑΠΟΝΤΕΣ: 1. Παναγόπουλος Ιωάννης, 2. Φραγκαντώνης Παναγιώτης 3. Τζουανόπουλος Δημήτριος, 4. Αντωνέλος Δημήτριος, 5. Δημόπουλος Φώτιος, 6. Κουρμπανάς Γεώργιος, 7. Λιατσής Δημήτριος, 8. Σεφερλής Ιωάννης – Επικεφαλής της παράταξης «Ανταρσία στο Δήμο Πύργου», οι οποίοι δεν προσήλθαν αν και νόμιμα κλήθηκαν και 

9. Δημουλιάς Λεωνίδας (έχει τεθεί σε αργία)
Για το συγκεκριμένο θέμα με την αριθ. πρωτ. 33966/1-8-2014 πρόσκληση του Προέδρου προσκλήθηκαν στη συνεδρίαση και οι Πρόεδροι:   κ. Γεώργιος Λαμπρόπουλος – Πρόεδρος Δ.Κ Πύργου, κ. Δημήτριος Βαρώτσος - Πρόεδρος Τ.Κ Αλφειούσας, κ. Θεόδωρος Καββαθάς – Πρόεδρος Τ.Κ Βυτινεϊκων, κ. Ιωάννης Σιδηροκαστρίτης -  Πρόεδρος  Τ.Κ Σκουροχωρίου και  κ. Ανδρέας Καραγκούνης – Πρόεδρος Τ.Κ Λανθίου, οι οποίοι δεν προσήλθαν αν και νόμιμα κλήθηκαν.
        Στη συνεδρίαση για την τήρηση των πρακτικών παρίστατο η υπάλληλος του Δήμου Π. Λιβέρη.                                                           
---------------------

Ακολούθως ο Πρόεδρος εξέθεσε τα εξής: [Σύμφωνα με το άρθρο 65 του Ν. 3852/10 παρ. 5 όπως τροποποιήθηκε με την παρ. 2 του άρθρου 1 του Ν. 4257/14... ένα μήνα πριν από τη διενέργεια των εκλογών και μέχρι την εγκατάσταση των νέων δημοτικών αρχών, το δημοτικό συμβούλιο αποφασίζει μόνο για θέματα που αναφέρονται σε έκτακτες περιπτώσεις εξαιρετικά επείγουσας και απρόβλεπτης ανάγκης «καθώς και για θέματα που αφορούν στην υλοποίηση συγχρηματοδοτούμενων έργων».
Τίθεται υπόψη του Σώματος, βάσει του άρθρου 67 παρ. 7, το 3ο, προ ημερήσιας διάταξης θέμα σχετικά με την έγκριση της αναμόρφωσης του προϋπολογισμού του δήμου οικ. έτους 2014.

Ζητείται η έγκριση του κατεπείγοντος του θέματος που είναι εξαιρετικά επείγουσας ανάγκης, για την εύρυθμη λειτουργία του δήμου, δεδομένου ότι στην αναμόρφωση αυτή εμπεριέχονται Κ.Α που αφορούν στο θέμα της διαχείρισης των απορριμμάτων  που συνεχίζει να είναι έκτακτο και επείγον, ως επίσης και Κ.Α που αφορούν στην επισκευή και συντήρηση των σχολικών κτιρίων, στην ενίσχυση του Κ.Α που αφορά σε φορολογικά πρόστιμα και προσαυξήσεις χρήσης κλπ. 
Το δημοτικό συμβούλιο ομόφωνα ενέκρινε το κατεπείγον του θέματος.
Συνεχίζοντας τη διαδικασία ο Πρόεδρος ανέφερε:

 [Σύμφωνα με το Υπουργείο Εσωτερικών η αναμόρφωση του προϋπολογισμού αποτελεί κατ’ ουσίαν τροποποίηση της απόφασης με την οποία ψηφίστηκε αυτός. Άρα, για την έκδοση της τροποποιητικής του προϋπολογισμού απόφασης, απαιτείται η τήρηση του ίδιου τύπου και διαδικασίας, όπως ορίζεται στην κείμενη νομοθεσία. (ΥΠ.ΕΣ. 28376/18.07.2012). Σύμφωνα πάντα με το ίδιο έγγραφο, με τις διατάξεις της παρ. 5 του άρθρου 23 του ν. 3536/2007 ο νομοθέτης θέλει να ρυθμίσει ένα επιμέρους ζήτημα με τρόπο διαφορετικό από τα εν γένει ισχύοντα- και δη την προθεσμία εντός της οποίας η εποπτεύουσα αρχή ολοκληρώνει τον έλεγχο νομιμότητας της απόφασης αναμόρφωσης. 

Από το παραπάνω έγγραφο συνάγεται ότι εκτός από την εισήγηση των αρμόδιων υπηρεσιών απαιτείται και η τήρηση του ίδιου τύπου και διαδικασίας, όπως ορίζεται στην κείμενη νομοθεσία, για τον προϋπολογισμό. Καλείται ο κ. Αντιδήμαρχος Οικονομικών και Πρόεδρος της Ο.Ε να εισηγηθεί το θέμα.

Ο Αντιδήμαρχος κ. Χαράλαμπος Αριστειδόπουλος ανέφερε:

[Η Οικονομική Επιτροπή κατόπιν της από 4-8-14, εισηγήσεως της Οικονομικής Υπηρεσίας, με την  αριθ. 118/14 απόφασή της, εισηγείται στο Δημοτικό Συμβούλιο την τροποποίηση του προϋπολογισμού τρέχουσας χρήσης].

 Κατόπιν των ανωτέρω ο Πρόεδρος κάλεσε το Σώμα ν’ αποφασίσει επί του θέματος».
Το Δημοτικό Συμβούλιο Πύργου

λαμβάνοντας υπόψη:

1. Τις διατάξεις των άρθρων 65, 72  και 266  του Ν. 3852/10

2. Το άρθρο 8 παρ. 4 Β.Δ 17-5/15-6-59

3. Την παρ. 5 του άρθρου 23 του Ν. 3536/07
4. Το υπ’ αριθ. 28376/18.07.2012 έγγραφο του ΥΠ.ΕΣ
5. Την υπ’ αριθ. 118/14 απόφαση της Οικονομικής Επιτροπής με θέμα: «Εισήγηση στο Δημοτικό Συμβούλιο για την αναμόρφωση του προϋπολογισμού του δήμου Πύργου οικ. έτους 2014» 
6. Τον προϋπολογισμό του Δήμου οικ. έτους 2014, που ψηφίστηκε με την υπ’ αριθ. 326/13 απόφαση του Δημοτικού Συμβουλίου, η οποία επικυρώθηκε από την Αποκεντρωμένη Διοίκηση Πελοποννήσου Δυτικής Ελλάδας και Ιονίου με την υπ’ αριθ. 150239/6530/24-12-13 απόφαση του Γ.Γ, μετά από διαλογική συζήτηση,
κατά πλειοψηφία α π ο φ α σ ί ζ ε ι
Α. Εγκρίνει το κατεπείγον του θέματος.

Β. Αναμορφώνει τον προϋπολογισμό του Δήμου οικ. έτους 2014 (βάσει της 118/14 απόφασης – εισήγησης της Ο.Ε) ως εξής:

1.1 Ενίσχυση ΚΑ εσόδου: Μεταφορά ποσού 400.000,00 € στο αποθεματικό

1.2 Ενίσχυση ΚΑ εσόδου 0611 με τίτλο «ΚΑΠ για την κάλυψη γενικών αναγκών (άρθρο 25 Ν 1828/89)» με ποσό 400.000,00 €. (Σύμφωνα με το αριθμ.πρωτ. 33995/01-08-2014  έγγραφο του Δημάρχου Πύργου προς τον Υπουργό Εσωτερικών κ. Αργύρη Ντινόπουλο,  καθώς και έγγραφο του Δημάρχου Πύργου,  ότι η προκαταβολή που θα λάβει ο Δήμος Πύργου θα παρακρατηθεί από την ΚΑΠ 2015  κι έτσι λοιπόν θα υπάρξει αύξηση της ΚΑΠ 2014 από το αρχικό προϋπολογισθέν ποσό.

2. Ενίσχυση ΚΑ εξόδων και μεταφορά ποσού  416.000,00 € από το αποθεματικό για: 

2.1 Ενίσχυση ΚΑ εξόδου 20.6277.05 με τίτλο «Φόρτωση και μεταφορά αστικών στερεών αποβλήτων» και ενίσχυση αυτού με το ποσό των  236.000,00 €.

2.2 Ενίσχυση ΚΑ εξόδου 20.6277.06 με τίτλο «Διάθεση αστικών στερεών αποβλήτων» και ενίσχυση αυτού με το ποσό των 180.000,00 €.

3. Ενίσχυση ΚΑ εσόδου: Μεταφορά ποσού 220.000,00 € στο αποθεματικόό

3.1 Ενίσχυση ΚΑ εσόδου 1312 με τίτλο «Επισκευή και συντήρηση σχολικών κτιρίων άρθρο 13 Ν.2880/2001 (ΟΣΚ)» με ποσό 220.000,00 €.

4. Ενίσχυση ΚΑ εξόδων και μεταφορά ποσού  220.000,00 € από το αποθεματικό για: 

4.1 Ενίσχυση ΚΑ εξόδου 15.6261.05 με τίτλο «Συντήρηση και επισκευές σχολικών κτιρίων Α/θμιας και Β/θμιας Εκπαίδευσης Δήμου Πύργου (ΟΣΚ)» και ενίσχυση αυτού με το ποσό των  220.000,00 €.
5. Μείωση ΚΑ εξόδων ποσού 219.208,00 € και μεταφορά ποσού στο αποθεματικό

5.1 Μείωση ΚΑ εξόδου 30.7312.01 με τίτλο «Κατασκευή αγωγών αποχέτευσης ομβρίων υδάτων ΤΚ Αλφειούσας (συνεχιζόμενο) ΣΑΤΑ 2013» κατά ποσό  6.000,00 € επειδή η συγκεκριμένη πίστωση δεν θα ανέλθει στο προϋπολογισθέν ποσό.
5.2 Μείωση ΚΑ εξόδου 30.7323.710 με τίτλο «Τσιμεντοστρώσεις στη ΔΕ Πύργου» κατά ποσό  50.000,00 € επειδή η συγκεκριμένη πίστωση δεν θα ανέλθει στο προϋπολογισθέν ποσό.
5.3 Μείωση ΚΑ εξόδου 30.7323.182 με τίτλο «Αγροτική Οδοποιία – Τεχνικά Έργα 2010 ΔΕ Ιάρδανου (συνεχιζόμενο) ΣΑΤΑ 2014» κατά ποσό 34.000,00 € επειδή η συγκεκριμένη πίστωση δεν θα ανέλθει στο προϋπολογισθέν ποσό.
5.4 Μείωση ΚΑ εξόδου 30.7336.226 με τίτλο «Συντήρηση και βελτίωση βατότητας αγροτικού δικτύου Δήμου  Πύργου (ΣΑΤΑ 2014)» κατά ποσό  50.000,00 € επειδή η συγκεκριμένη πίστωση δεν θα ανέλθει στο προϋπολογισθέν ποσό.
5.5 Μείωση ΚΑ εξόδου 70.7411.44 με τίτλο «Άρση επικινδυνότητας και κυκλοφοριακή παρέμβαση κόμβου ΤΚ Βυτινέικων – ΤΚ Σκουροχωρίου (δημοτικά έσοδα)» κατά ποσό  19.800,00 € επειδή η συγκεκριμένη πίστωση δεν θα ανέλθει στο προϋπολογισθέν ποσό.
5.6 Μείωση ΚΑ εξόδου 70.7411.47 με τίτλο «Μελέτη διαχείρισης αστικών αποβλήτων» κατά ποσό  3.500,00 € επειδή η συγκεκριμένη πίστωση δεν θα ανέλθει στο προϋπολογισθέν ποσό.
5.7 Μείωση ΚΑ εξόδου 70.7412.05 με τίτλο «Μελέτη εφαρμογής Μανωλοπούλειου Κέντρου Πολιτισμού (συνεχιζόμενο) ΣΑΤΑ 2014» κατά ποσό  22.632,00 € επειδή η συγκεκριμένη πίστωση δεν θα ανέλθει στο προϋπολογισθέν ποσό.
5.8 Μείωση ΚΑ εξόδου 70.7412.06 με τίτλο «Μελέτη περιβαλλοντικών επιπτώσεων για την εγκατάσταση μονάδας κομποστοποίησης βιοαποβλήτων του Δήμου Πύργου στην θέση παραπλεύρως βιολογικού καθαρισμού (συνεχιζόμενο)» κατά ποσό  13.276,00 € επειδή η συγκεκριμένη πίστωση δεν θα ανέλθει στο προϋπολογισθέν ποσό.
5.9 Μείωση ΚΑ εξόδου 70.7326.45 με τίτλο «Κατασκευή χλοοτάπητα στο γήπεδο ΤΚ Λανθίου (συνεχιζόμενο) ΣΑΤΑ 2013» κατά ποσό  20.000,00 € επειδή η συγκεκριμένη πίστωση δεν θα ανέλθει στο προϋπολογισθέν ποσό.
6. Ενίσχυση ΚΑ εξόδων και μεταφορά ποσού 615.912,77  € από το αποθεματικό για:
6.1 Ενίσχυση ΚΑ εξόδου 00.6821 με τίτλο «Φορολογικά πρόστιμα και προσαυξήσεις χρήσης» και ενίσχυση αυτού με το ποσό των 220.000,00 €.
6.2 Ενίσχυση ΚΑ εξόδου 00.6222 με τίτλο «Τηλεφωνικά, τηλεγραφικά και τηλετυπία τέλη εσωτερικού» και ενίσχυση αυτού με το ποσό των 60.000,00 €. 
6.3 Ενίσχυση ΚΑ εξόδου 00.6151 με τίτλο «Δικαιώματα τρίτων (ΔΕΗ κλπ) από την είσπραξη τελών και φόρων» και ενίσχυση αυτού με το ποσό των 55.000,00 €. 
6.4 Ενίσχυση ΚΑ εξόδου 20.6211.01 με τίτλο «Αντίτιμο ηλεκτρικού ρεύματος για φωτισμό οδών, πλατειών και κοινόχρηστων χώρων» και ενίσχυση αυτού με το ποσό των 150.000,00 €.
6.5 Ενίσχυση ΚΑ εξόδου 80.8224.05 με τίτλο «Έσοδα υπέρ ΚΕΔΚΕ από ΤΑΠ» και ενίσχυση αυτού με το ποσό των 40.000,00 €.
6.6 Ενίσχυση ΚΑ εξόδου 15.6013 με τίτλο «Εφάπαξ προσωπικού παιδικών σταθμών» και ενίσχυση αυτού με το ποσό των 13.800,00 €. 
6.7 Ενίσχυση ΚΑ εξόδου 20.7135.37 με τίτλο «Προμήθεια κάδων μηχανικής αποκομιδής απορριμμάτων (συνεχιζόμενο)» και ενίσχυση αυτού με το ποσό των 72.612,77 €.
6.8 Ενίσχυση ΚΑ εξόδου 80.8115 με τίτλο «Διάφορα έξοδα (προμήθειες, εργασίες, έργα κλπ)» και ενίσχυση αυτού με το ποσό των 4.500,00 €. 
· Οι δημοτικοί σύμβουλοι της παράταξης «Σύγχρονος Πύργος» κ.κ:  Ανδριόλας Γεώργιος, Σεϊντής Βασίλειος, Αγγελακοπούλου Ανδριάνα και Μεσσαλάς Δημήτριος ενέκριναν την αναμόρφωση αναφέροντας τα εξής: «Είμαστε υποχρεωμένοι να συναινέσουμε, λόγω των κινδύνων που ελλοχεύουν για τη δημόσια υγεία, από τον όγκο των απορριμμάτων που έχουν συσσωρευτεί,  εφόσον αφ’ ενός μεν η διατιθέμενη πίστωση καλύπτει τη φόρτωση, μεταφορά και διάθεση 4.000 τόνων ΑΣΑ για τους μήνες Αύγουστο και Σεπτέμβριο,  αφετέρου δε η οικονομική υπηρεσία του δήμου αποδέχεται ότι είναι νόμιμη η διαδικασία εγγραφής της προκαταβολής των ΚΑΠ ως έσοδο – έξοδο στον προϋπολογισμό του 2014».
· Οι δημοτικοί σύμβουλοι της παράταξης «Λαϊκή Συσπείρωση» κ.κ:   Γιάνναρος Χρήστος – Επικεφαλής και Καραμπέτσος Αθανάσιος ψήφισαν λευκό, αναφέροντας ότι: «Δεν θα συναινέσουμε η νέα δημοτική αρχή να επιβαρύνει τους δημότες με το βάρος των δαπανών που προκύπτουν από τη διαχείριση των απορριμμάτων. Πρέπει ο δήμος για την αντιμετώπιση του προβλήματος, να διεκδικήσει χρήματα από τον κρατικό προϋπολογισμό.
· Ο δημοτικός σύμβουλος κ. Κων/νος Γεράνιος, είχε αποχωρήσει απ’ τη συνεδρίαση πριν τη συζήτηση και έγκριση του θέματος.

Η παρούσα απόφαση έλαβε αύξοντα αριθμό 257/2014.

     Για το σκοπό αυτό συντάχθηκε το παρόν πρακτικό που υπογράφεται ως ακολούθως:   
Ο ΠΡΟΕΔΡΟΣ                               ΤΑ ΜΕΛΗ             Ο ΓΡΑΜΜΑΤΕΑΣ
Ακριβές Απόσπασμα

εκ των πρακτικών του Δ.Σ.

Πύργος 7  – 8  - 2014

Ο ΠΡΟΕΔΡΟΣ ΤΟΥ Δ.Σ

ΕΥΣΤΑΘΙΟΣ ΚΑΝΝΗΣ

